शीर्षक: भारत प्रशासित कश्मीर में कितना बड़ा है इस्लामिक स्टेट का ख़तरा\nएक काल्पनिक लेख के उपरोक्त शीर्षक को देखते हुए, लेख की कल्पना करें।\n
बहस का मुद्दा ये है कि क्या कश्मीर में इस्लामिक स्टेट का सांगठनिक ढांचा मौजूद है या फिर इसे लेकर सिर्फ काल्पनिक तस्वीरें गढ़ी जा रही हैं. 

कश्मीर में आईएसआईएस की मौजूदगी को लेकर चर्चा नई नहीं है. नया ये है कि इस बार कश्मीर की एक मशहूर मस्जिद में आईएसआईएस का झंडा लहराया गया है.

श्रीनगर की जामा मस्जिद में आईएसआईएस के झंडे लहराए जाने को अनदेखा नहीं किया गया. इसे लेकर पूरे कश्मीर में नाराज़गी दिखी.  

28 दिसंबर 2018 को श्रीनगर की ऐतिहासिक जामा मस्जिद में शुक्रवार की नमाज़ के बाद कुछ नक़ाबपोश लोग दाखिल हुए और इस्लामिक स्टेट का झंडा लहराया. उन्होंने इस्लामिक स्टेट ज़िंदाबाद के नारे भी लगाए. 

घटना की निंदा

उन्होंने मस्जिद में जो काले झंडे लहराए उन पर अरबी भाषा में लिखा था "ला इलाहा इल्लल्लाह" यानी अल्लाह के सिवा कोई और ईश्वर नहीं है. 

उस वक़्त मस्जिद में नमाज पढ़ने आए लोगों ने नक़ाबपोश लोगों को पकड़ने की कोशिश की ताकि वो मंच तक नहीं पहुंच सकें. 

हुर्रियत कॉन्फ्रेंस (एस) समूह के प्रमुख मीरवाइज़ मौलवी उमर फारूक उसी जगह से जुमे की तकरीर करते हैं. 

अगले दिन इस घटना की 15 सेकेंड की वीडियो क्लिप सोशल मीडिया में वायरल हो गई. इसे लेकर जामा मस्जिद में भी हंगामा हुआ. 

इस घटना को पूरे कश्मीर में हैरानी से देखा गया. मस्जिद की प्रबंध समिति अंजुमन औकाफ जामा मस्जिद ने बाद में एक बयान जारी किया और कहा कि इस तरह की हरकतों को बर्दाश्त नहीं किया जाएगा. कमेटी ने चेतावनी दी कि कोई मस्जिद की पाकीज़गी को इस तरह से ख़राब करे, इसे बर्दाश्त नहीं किया जाएगा. 

कश्मीर: इस्लामिक स्टेट के नए वीडियो के मायने क्या है?

इस्लाम विरोधी बताया

अलगाववादियों और मुख्यधारा के राजनीतिक दलों ने एक सुर में इस घटना की निंदा की. उन्होंने इसे दुर्भाग्यपूर्ण और इस्लाम विरोधी बताया. 

अलगाववादियों ने एक साझा बयान में कहा, "कुछ नक़ाबपोश लोगों ने इस्लाम के मूल्यों और शिक्षाओं को अनदेखा किया. उन्होंने मस्जिद की पवित्रता को नष्ट किया. उन्होंने मस्जिद के मंच को भी नापाक करने की कोशिश की."

अलगाववादियों की ज्वाइंट रेजिस्टेंस लीडरशिप (जेएलआर) में सैयद अली शाह गिलानी, मीरवाइज़ मौलवी उमर फारुक़ और यासीन मलिक शामिल हैं. उन्होंने इस घटना को आज़ादी के अभियान को बदनाम करने की कोशिश बताया.   

इस घटना के बाद मीरवाइज़ मौलवी उमर फारुक़ जामा मस्जिद पहुंचे और उस मंच को...